પાટણ નગરપાલિકાના સભાખંડમાં પાલિકા પ્રમુખ અલકાબેન પટેલના અધ્યક્ષ સ્થાને સામાન્ય સભાની બેઠક મળી હતી જેમાં શૂન્ય કાળની ચર્ચાઓમાં વિપક્ષના સભ્યોએ વોટર વર્કસ ફીલ્ટર પ્લાન્ટની પાઈપ છ મહિના અગાઉ નવી નાંખી હોવા છતાં આ પાઈપમાંથી પાણી લીકેજ થઈને વહી રહ્યું છે જેથી કોન્ટ્રાક્ટર દ્વારા યોગ્ય રીતે કામગીરી કરવામાં આવી નથી તેમ છતાં કોના કહેવાથી તેનું પેમેન્ટ ચૂકવવામાં આવ્યું છે તેવો વેધક સવાલ ઉભો કર્યો હતો ત્યારે પક્ષના નેતાએ ટાંકીની પાઈપમાંથી ટપકતું પાણી બંધ કરવા માટે આગામી દિવસોમાં પુનઃ કામગીરી હાથ ધરવામાં આવશે તેમ જણાવ્યું હતું.